
2. pielikums
Tehniskā specifikācija-Finanšu piedāvājums
“Mediju apmācības Rīgas valstspilsētas pašvaldības policijas darbiniekiem”
 
	Mērķis:
 
	Organizēt mediju treniņus Rīgas valstspilsētas pašvaldības policijas (turpmāk – RVPP) darbiniekiem.

	Mērķa grupa:
 
	Policijas darbinieki, kuri ikdienā piedalās mediju intervijās un  skaidro dažādu normatīvo aktu piemērošanu un RVPP rīcību konkrētos izsaukumos un situācijās (iestādes vadība, Komunikācijas grupas speciālistes, struktūrvienību vadītāji, vietnieki, galvenie un vecākie speciālisti/inspektori).

	Iegūstamās zināšanas un  kompetences: 
 
	Praktiskas un teorētiskas zināšanas par mediju vidi Latvijā un sadarbību ar žurnālistiem. Prasmes veidot skaidrus un pārliecinošus vēstījumus kameras priekšā. Pilnveidotas verbālās un neverbālās komunikācijas prasmes stresa un krīzes situācijās. 

	Saturs: 
 
	Teorētiskās apmācības (minimālais informācijas apjoms):
1. Ieskats mediju vidē Latvijā (kā strādā mediji un kā ar tiem sadarboties; ko domā un ko meklē žurnālists); 
2. Praksē balstīti ieteikumi, kā sagatavoties intervijai medijos; 
3. Krīzes komunikācija: ko teikt un neteikt, piedaloties intervijā; 
4. Vēstījumu veidošanas pamatnosacījumi; 
5. Kā tikt galā ar neērtiem un negaidītiem jautājumiem, kā arī stresu intervijas laikā.
Praktiskās apmācības:
1. Vismaz divu krīzes situāciju/grūto jautājumu izspēle katram apmācību dalībniekam, filmējot to ar izpildītāja vai pasūtītāja (pirms tam saskaņojot ar Pasūtītāju) videokameru ar audio ieraksta iespēju;
2. Neverbālās komunikācijas treniņš katram apmācību dalībniekam (praktiskie uzdevumi, kas attīsta prasmi runāt un uzvesties pārliecinoši kameras priekšā); 
3. Vismaz divi pārliecinošu vēstījumu veidošanas treniņi katram apmācību dalībniekam;  
4. Uzstāšanās ierakstu analīze un lektoru ieteikumi komunikācijas uzlabošanai (gan mutiski, gan rakstisks apkopojums, ar ko katrs dalībnieks var iepazīties pirms reālās intervijas). 

	Metode: 
 
	Lekcija ar vizuālo materiālu izmantošanu, situāciju simulācija, jautājumi un atbildes. Praktiskās nodarbības. 

	· 6-8 stundu teorētiskās apmācības, sadalot darbiniekus divās grupās (grupā aptuveni 16 darbinieki, katrai grupai vismaz 3 stundas). Kopējais teorētisko apmācību ilgums var tikt pielāgots atbilstoši grupu sadalījumam, kā arī apmācāmo nepieciešamībai, taču nevar būt īsāks par noteikto minimālo stundu skaitu.
· 15-21 stundas praktiskais darbs (komunikācijas prasmju treniņš un krīzes situāciju izspēle) 5-6 dalībnieku lielās grupās, katrai grupai atvēlot vismaz 3 stundas. Kopējais praktisko apmācību ilgums var tikt pielāgots atbilstoši grupu sadalījumam, kā arī apmācāmo nepieciešamībai, taču nevar būt īsāks par noteikto minimālo stundu skaitu.
Teorētiskās un praktiskās apmācības var nenotikt vienā dienā. Grupu apjoms un apmācību grafiks tiks saskaņots abpusēji izdevīgos laikos, par to atsevišķi vienojoties.

	Pakalpojuma sniegšanas vieta: Rīgas valstspilsētas pašvaldības policijas Vienotās vadības un videonovērošanas centrā Lēdurgas ielā 26, Rīgā.

	Pretendenta piedāvājums

	1. Cena teorētisko apmācību nodrošināšanai (vismaz 3 stundas) vienai grupai (aptuveni 15-16 darbinieki) EUR bez PVN:
	
__________
EUR  bez PVN

	2.Cena praktisko apmācību vadīšanai (vismaz 3 stundas) vienai grupai (5-6 darbinieki) EUR bez PVN:
	
_________
EUR bez PVN

	3. Cena kopā (1.+2.) EUR bez PVN (vērtēšanas kritērijs):
	
__________
EUR bez PVN

	Vadītāju-lektoru vārds, uzvārds un darba pieredze komunikācijas nozarē:
	Pretendenta piedāvājums



Prasības pretendentam:
1. Vismaz vienam no pretendenta nodrošinātajiem praktisko un teorētisko apmācību vadītājiem-lektoriem jābūt ne mazāk kā 20 (divdesmit) gadu pieredzei komunikācijas nozarē. Mācības jāvada tehniskajā specifikācijā-finanšu piedāvājumā norādītajiem vadītājiem.

2. Vismaz vienam no pretendenta nodrošinātajiem praktisko un teorētisko apmācību vadītājiem-lektoriem iepriekšējo 5 (piecu) gadu laikā un 2026. gadā līdz piedāvājuma iesniegšanas termiņa beigām ir jābūt pieredzei vismaz 3 (trīs) mediju treniņu apmācību vadīšanā valsts vai pašvaldības iestāžu darbiniekiem. Pretendents iesniedz apliecinājumu, kurā norāda apmācību datumu un iestādi, kurai apmācības veiktas.

3. Apmācību elementiem ir jābūt pietuvinātiem reālajai situācijai nozarē ar fokusu uz praktisku darbošanos un dalībnieku aktīvu iesaisti apmācību procesā. 
Pasūtītājs nodrošina:
· Praktisko un teorētisko nodarbību norises vietu Lēdurgas ielā 26, Rīgā;
· ADVANTouch vGAP 4 86" skārienjūtīgo interaktīvo tāfeli, papildu HDMI pieejas izpildītāja tehnikai, nepieciešamības gadījumā arī portatīvo datoru un videokameru mācību ierakstu veikšanai;
· Darbinieku sadalījumu grupās, iekšēji koordinējot apmācību laikus un apmācāmo pieejamību;
· Pirms apmācību sākuma pasūtītājs sazināsies ar pakalpojuma sniedzēju un sniegs nepieciešamo informāciju un materiālus par līdzšinējo RVPP pieredzi sadarbībā ar medijiem un dalību intervijās.

Nodrošinām visas Tehniskajā specifikācijā-Finanšu piedāvājumā izvirzītās prasības:
	  

	(Pretendenta vadītāja vai pilnvarotās personas amats, vārds, uzvārds un paraksts) 
 



